CPF ชูแนวคิด “ครัวโลกยั่งยืน” งานมหกรรมทีวีรักษ์โลก 360 องศา
 "ซีพีเอฟ ชูแนวคิด “ครัวโลกยั่งยืน” ในงานมหกรรมทีวีรักษ์โลก 360 องศา 2015"ภายใต้แนวคิด “ซีพีเอฟขับเคลื่อนองค์กรสู่ความยั่งยืน” ใน 3 รูปแบบ ประกอบด้วย “Zone แบรนด์อาหารที่ยั่งยืน” ที่นำสินค้าผลิตภัณฑ์คุณภาพที่ได้มาตรฐานเป็นที่ยอมรับในระดับสากล ภายใต้ “แบรนด์ซีพี”
20 ก.ย. 2558

นายวิทวัส ตันติเวสส รองกรรมการผู้จัดการบริหาร ด้านการตลาด บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า ซีพีเอฟนำเสนอบูธภายใต้แนวคิด “ซีพีเอฟขับเคลื่อนองค์กรสู่ความยั่งยืน” ใน 3 รูปแบบ ประกอบด้วย “Zone แบรนด์อาหารที่ยั่งยืน”  ที่นำสินค้าผลิตภัณฑ์คุณภาพที่ได้มาตรฐานเป็นที่ยอมรับในระดับสากล ภายใต้ “แบรนด์ซีพี” มาจัดแสดง
ประกอบด้วย 1. CP Fresh Meat ที่เน้นย้ำถึงคุณภาพ ความปลอดภัยของผลิตภัณฑ์อาหารสดตราซีพี ผ่านแคมเปญ “คุณแม่นับล้าน มั่น…ใจ เลือกซีพี” 2. CP Balance อาหารสำหรับคนรักสุขภาพ ที่ช่วยหลีกเลี่ยงปัจจัยเสี่ยงที่ก่อให้เกิดโรคไม่ติดต่อ    3 โรค คือ โรคความดันโลหิตสูง ภาวะไขมันในเส้นเลือดสูง และโรคเบาหวาน 3. CP Sausages ไส้กรอกสะอาดถูกสุขอนามัย ปลอดภัย และผลิตจากเนื้อสัตว์คุณภาพ ภายใต้กระบวนการผลิตมาตรฐานระดับโลก

“Zone ซีเอสอาร์สู่ความยั่งยืน” ผ่านยุทธศาสตร์ซีเอสอาร์ 3 เสาหลักสู่ความยั่งยืน คือ อาหารมั่นคง สังคมพึ่งตน และดินน้ำป่าคงอยู่ ที่จะช่วยขับเคลื่อนองค์กรสู่การเติบโตอย่างมั่นคงยั่งยืน และ “Zone ผลิตภัณฑ์อาหารยั่งยืน” ด้วยแนวคิดที่ต้องการสร้างคุณค่าของความยั่งยืนผ่านผลิตภัณฑ์ซีพีเอฟ โดยมีการออกแบบ วิจัย และพัฒนา ที่คำนึงถึงความยั่งยืนตลอดห่วงโซ่อุปทาน 

นอกจากจะคำนึงถึงคุณภาพและความปลอดภัยของผู้บริโภคแล้ว ยังมีส่วนร่วมรับผิดชอบต่อสังคมและสิ่งแวดล้อม โดยนำเทคโนโลยีทางวิทยาศาสตร์มาใช้เป็นเครื่องมือชี้วัดและพัฒนาสร้างคุณค่าของผลิตภัณฑ์ ซึ่ง “ผลิตภัณฑ์จากเนื้อไก่ ซีพีเอฟ” ผ่านการรับรองเป็นผลิตภัณฑ์ที่ยั่งยืนรายแรกของโลก จากหน่วยงานชั้นนำด้านความยั่งยืนของสหภาพยุโรป
ทั้งนี้ ภายในงานยังมีการจัดกิจกรรมต่างๆ เพื่อดึงดูดความสนใจ เช่น การจัดชงชิมโดยนำไส้กรอก หมูไก่หมักพร้อมปรุง และอาหารเพื่อสุขภาพ CP Balance มาให้ชิมกันอย่างจุใจตลอดทั้งวัน รวมถึงการขายผลิตภัณฑ์อาหารซีพีในราคาพิเศษ, กิจกรรมวัดค่าดัชนีมวลกาย BMI เพื่อประเมินสุขภาพ และพบกับเหล่าดารานักแสดงที่ผลัดกันมาเล่นเกมส์ร่วมสนุกที่บูธซีพีเอฟ อาทิ บิ๊ก-ทองภูมิ, เจเน็ต เขียว, ต๊อก-ศุภกร, เอ-พศิน, มอริสเค เป็นต้น
นอกจากนี้ในวันอาทิตย์ที่ 20 กันยายน 2558 เวลา 14:00-15.00 น. ได้เชิญนักร้องเสียงคุณภาพนนท์ ธนนท์  The Voice &amp; ปั่น ไพบูลย์เกียรติ เขียวแก้ว ควงคู่กันมาร่วมร้องเพลง ‘คือรักยั่งยืน’ เพลงที่ซีพีแต่งขึ้น เพื่อสื่อถึงผลิตภัณฑ์อาหารซีพีที่ยั่งยืน ผ่านความรักในหลากหลายแง่มุม ทั้งความรักต่อครอบครัว รักคนรอบข้าง รักษ์ธรรมชาติ สิ่งแวดล้อม และรักษ์โลกใบนี้อย่างยั่งยืนในกิจกรรมมินิคอนเสิร์ตภายในงานครั้งนี้ด้วย